Държавен вестник, бр. 19, 2011 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  19
социално развитие. Същевременно съществуват 
очевидни рискове от увеличен миграционен 
натиск, засилване на влиянието на радикални 
движения и активиране на международни те­
рористични мрежи в непосредствена близост 
до Европа. Стремежът на някои държави да 
развиват ядрени и/или ракетни програми съз­
дава допълнителни рискове от усложняване на 
обстановката. Неутрализирането на рисковете 
и едновременно с това поддръжката на поло­
жителните тенденции в държавите от региона 
следва да бъде ядро на новата евро-атлантическа 
стратегия, в изготвянето на която България ще 
участва активно и конструктивно, като отчита 
специфичните си национални интереси. 
43. НАТО и ЕС имат съществени отговор­
ности за осигуряването на устойчива и дълго­
трайна стабилност в Афганистан; тази задача 
изисква едновременното решаване на комплекс 
от разнородни проблеми – политическо и ико­
номическо стабилизиране на региона, борба с 
тероризма и радикалния ислям, противодействие 
на производството и на трафика на наркотици 
и на хора. 
ІІІ.2. Вътрешна среда за сигурност 
44. Сред основните положителни фактори 
за вътрешната сигурност са утвърждаването на 
ролята на демократичните институции и про­
цедури, функциониращата пазарна икономика 
и финансовата стабилност, социално-иконо­
мическата стабилност и прогрес, реформата 
на държавната администрация и на ключови 
държавни институции в контекста на европей­
ската ни интеграция. 
45. Интегрална част на вътрешното зако­
нодателство са всички основни документи на 
Организацията на обединените нации, Съвета на 
Европа и Европейския съюз, регламентиращи 
спазването на правата на човека и основните 
свободи. Приети са съответните нормативни 
актове и са създадени институциите за тяхно­
то прилагане. В страната е създаден правният 
инстументариум и са изградени институции за 
защита на човешките права и основните свобо­
ди, включително правото на самоопределение, 
на свободно самоорганизиране за целите на 
развитие на общности, формиращи се на етни­
чески, възрастов, религиозен, професионален 
или друг признак.
46. Съществен принос за гарантиране на 
националната сигурност имат службите за си­
гурност и обществен ред, които осъществяват 
ранно предупреждение и други дейности от 
тяхна компетентност в интерес на сигурността 
на страната. Задълбочава се сътрудничеството 
със съответните структури на НАТО, ЕС, на 
страни членки и на други държави.
47. Механизмът за сътрудничество и оценка 
на Европейската комисия в областите правосъ­
дие и вътрешни работи има съществено значение 
за преодоляване на дефицитите в съдебната 
реформа, противодействието на корупцията и 
организираната престъпност.
48. Корупцията и в частност корупцията 
по високите етажи остава един от основните 
проблеми на съвременното българско общес­
тво. Нейното разпространяване е следствие 
от непрозрачната промяна на собствеността, 
неадекватното регулиране на обществените 
и икономическите отношения, неефективния 
контрол и пропуските в правораздаването. 
Корупцията заплашва съществуването и спаз­
ването на социалните, правните и моралните 
норми, засилва потенциала на организираната 
престъпност, уронва авторитета на властите, 
отслабва тяхното функциониране и компро­
метира провежданите реформи. Възможности 
за корупция създават недостатъците в управле­
нието на държавата и общините, изразяващи 
се в съзнателно или поради некомпетентност 
увеличаване и усложняване на разрешителни и 
лицензионни режими, липса на необходимата 
прозрачност и последователност при възлагане 
на обществени поръчки и разходване на пуб­
личните средства. 
49. Сред основните заплахи са организираната 
престъпност и трансграничната престъпност, 
особено трафикът на наркотици. Най-мащабен 
деструктивен ефект имат стопанските престъп­
ления, свързани с т.нар. сива икономика, и 
все по-усложняващите се начини на изпиране 
на пари, които ощетяват държавния бюджет и 
подкопават благосъстоянието и интересите на 
гражданите. Тези форми на престъпност водят 
до нарушаване на принципите за свободна 
конкуренция, ограничаване правата на потреби­
телите и стопанската инициатива и влошаване 
на инвестиционния климат.
50. Общата или конвенционалната прес­
тъпност също продължава да заплашва все­
кидневието на гражданите; възникват зони 
на повишен риск за имуществото и живота 
на гражданите в отделни региони и населени 
места. Наблюдава се нарастване на несигур­
ността сред хората, живеещи в населени места 
със значително намаляващ брой жители или в 
обезлюдяващи райони. 
51. Проблеми за сигурността и интересите 
на гражданите възникват наред с престъпност­
та и вследствие на лошото управление, бюро­
кратизма, злоупотребите и неефективността 
в управлението на държавната и общинската 
собственост.
52. Относително високият ръст на пътно­
транспортните произшествия и последиците от 
тях дават основание да се говори за „война по 
пътищата“, чиито жертви всяка година стават 
стотици граждани.
53. В продължение на години се наблюдава 
влошаване на здравния статус на населението, 
както и изразени негативни тенденции в об­